सारे शास्त्रों का निचोड़ श्रीमद्भागवत
मनोरमा वार्ड स्थित नृसिंह मंदिर में चल रही संगीतमय श्रीमद्भागवत कथा में व्यास कृष्णचंद्र दास ने भगवान श्रीकृष्ण को अवतारों का स्त्रोत बताया। उन्होंने कहा सभी शास्त्रों को लिखकर भी जब वेदव्यास को आत्मिक संतोष नहीं हुआ तब उन्होंने देवर्षि नारद की प्रेरणा से सारे शास्त्रों का निचोड़ श्रीमद्भागवत में लिखा। भगवान की छवि को निहारते हुए भीष्म पितामह ने जैसे प्राण छोड़े, उससे हमें मरने की भी कला सीखनी चाहिए। केवल जीने की कला सीखने से काम नहीं चलेगा। कलयुग का वास चार स्थानों में है। जुआ, नशा, अवैध स्त्रीसंग और हिंसा। कलयुग दोषों को भंडार है, लेकिन उसमें एक महान गुण यह है कि जो फल किसी तपस्या, योग आदि से प्राप्त नहीं होता, वहीं सम्यक रूप से केवल कृष्ण कीर्तन करने से प्राप्त हो जाता है।
शाहगढ़ के अम्बे चौक पर एक जनवरी को भागवत
शाहगढ| पुरानी गल्ला मंडी अम्बे चौक पर नए साल के पहले से ही दिन श्रीमद् भागवत कथा होगी। कथा प्रतिदिन दोपहर दो से शाम सात बजे तक होगी और कथाचार्य वृंदावन धाम से आ रही राज राजेश्वरी देवी हैं। पहले दिन कलश यात्रा निकलेगी। हिन्दुत्व समाज की ओर से होने वाले इस अनुष्टान की तैयारियां अंतिम चरण में हैं। दूसरी तरफ विद्यासागर आरती संघ द्वारा हर वर्ष की पूर्व संध्या पर दिगंबर जैन पंचायती जिनालय में अखंड भक्तांमर पाठ होगा। यह जानकारी मुनि सेवा समिति के सदस्य प्रकाश जैन अदावन ने दी।
बीना के मनोरमा वार्ड स्थित नृसिंह मंदिर में चल रही श्रीमद् भागवत कथा सुनने शहर ही नही ग्रामीण अंचलों के महिला-पुरुष भी शामिल हुए।
hin_Deva hin_Deva awa_Deva hin_Deva awa_Deva